wannaphong/clean_thaiwikipedia huggingface dataset:
# อะฮาร์ดเดส์ไนต์ (อัลบั้ม)
อะฮาร์ดเดส์ไนต์  เป็นสตูดิโออัลบั้มชุดที่ 3 ของวงเดอะบีตเทิลส์ ออกขายเมื่อวันที่ 10 กรกฎาคม ค.ศ. 1964 เป็นอัลบั้มเพลงประกอบภาพยนตร์เรื่อง A Hard Day's Night ส่วนอัลบั้มนี้ในฉบับอเมริกันออกขายเมื่อวันที่ 26 มิถุนาน ค.ศ. 1964 กับสังกัดยูไนเต็ดอาร์ทิสเรเคิดส์ กับเพลงที่แตกต่างกัน 

ชื่ออัลบั้ม เกิดขึ้นโดยบังเอิญโดยมือกลอง ริงโก สตาร์ จากบทสัมภาษณ์ของจอห์น เลนนอนในปี 1980 กับนิตยสารเพลย์บอย บอกว่า "ผมกำลังกลับบ้าน กำลังอยู่ในรถ และดิ๊ก เลสเตอร์ (ผู้กำกับภาพยนตร์) ได้แนะนำให้ใช้ชื่อ 'Hard Day's Night' ที่ริงโกได้พูดออกมา ผมเคยใช้คำนี้ในหนังสือของผม 'In His Own Write' แต่มันกลายเป็นคำบังเอิญของริงโก"

ในปี 2000 นิตยสารคิว ให้ อะฮาร์ดเดส์ไนต์ ติดอันดับ 5 ในการจัดอันดับ 100 อัลบั้มอังกฤษที่ยอดเยี่ยมที่เคยมีมา ในปี 2003 ติดอันดับ 388 ของการจัดอันดับในนิตยสารโรลลิงสโตนในหัวข้อ 500 อัลบั้มทียอดเยี่ยมที่สุดตลอดกาล

หมายเหตุ
# แอดดิกเท็ดทูยู
แอดดิกเท็ดทูยู เป็นผลงานซิงเกิลเพลงญี่ปุ่นที่ 4 ของฮิกะรุ อุตะดะ เปิดตัวด้วยยอดวางจำหน่ายสูงกว่า 1 ล้านแผ่น ครองอันดับ 1 ในโอริกอนชาร์ตนานถึง 2 สัปดาห์ ถูกจัดอันดับให้เป็นซิงเกิลที่มียอดวางจำหน่ายในสัปดาห์แรกสูงสุดเป็นอันดับ 6

รายการเพลง

"Addicted to You" (Up-in-Heaven mix) - 5:19
"Addicted to You" (Underwater mix) - 6:17
"Addicted to You" (Up-in-Heaven mix) (instrumental) - 5:21
"Addicted to You" (Underwater mix) (instrumental) - 6:14

 Charts 
โอริกอนชาร์ต
วางจำหน่ายชาร์ตอันดับสูงสุดยอดวางจำหน่ายเปิดตัวยอดวางจำหน่ายอยูในชาร์ต10 พฤศจิกายน พ.ศ. 2542Oricon Daily Singles Chart1Oricon Weekly Singles Chart11,067,5101,784,05016 สัปดาห์Oricon Yearly Singles Chart6
# ไข้ดำแดง
ไข้ดำแดง หรือ ไข้อีดำอีแดง เป็นโรคติดเชื้อที่เกิดจากการติดเชื้อสเตร็ปโตคอคคัสชนิดเอ ผู้ป่วยจะมีอาการเจ็บคอ มีไข้ ปวดศีรษะ ต่อมน้ำเหลืองโต และมีผื่นซึ่งมีลักษณะเฉพาะ คือเป็นผื่นแดงนูนให้สัมผัสคล้ายกระดาษทราย ลิ้นอาจเปลี่ยนเป็นสีแดงและตะปุ่มตะป่ำคล้ายผลสตรอว์เบอร์รี่ ผู้ป่วยส่วนใหญ่เป็นเด็กอายุ 5-15 ปี

ผู้ป่วยโรคคออักเสบจากเชื้อสเตร็ปหรือติดเชื้อสเตร็ปที่ผิวหนังจำนวนหนึ่งจะเกิดโรคนี้ตามมาในภายหลัง เชื้อแบคทีเรียที่เป็นสาเหตุสามารถติดต่อกันได้ผ่านการไอหรือจาม นอกจากนี้ยังสามารถติดผ่านการสัมผัสพื้นผิวหรือวัตถุที่ผู้ป่วยสัมผัสได้หากสัมผัสแล้วเอามือมาโดนจมูกหรือปาก ผื่นที่พบในผู้ป่วยโรคนี้เกิดจากสารพิษอีริโธรเจนิกที่ถูกสร้างขึ้นมาจากแบคทีเรียนี้ การวินิจฉัยส่วนใหญ่ทำโดยดูจากผลเพาะเชื้อที่ป้ายจากคอของผู้ป่วย
# โยเกิร์ตติ้ง
โยเกิร์ตติ้ง  เป็นเกมแนว MMORPG ทั่วๆ ไป ที่ถูกสร้างและร่วมพัฒนากันมาก่อนโดย Neo Wiz และ Entikkus Usoputo ลักษณะโดยรวมของเกมจะเป็นเกมแนว RPG กึ่ง Action ประกอบกับกลิ่นไอแฟนตาซี ที่ได้พัฒนาโดยระบบกราฟิก เทคนิค 2 มิติกึ่ง 3 มิติ จากการวาดภาพตัวการ์ตูนแล้วนำไป Render ด้วยระบบคอมพิวเตอร์ ภาพและการเคลื่อนไหวที่ได้จึงออกมาแปลกกันอยู่บ้างสักเล็กน้อย หากเทียบกับเกมอื่น ๆ ทั่ว ๆ ไป ซึ่งผู้พัฒนาก็ได้เน้นถึงความแปลกใหม่นี้ว่า จะช่วยสร้างสีสันให้กับเกมออนไลน์ในปัจจุบันได้เป็นอย่างดี

ปัจจุบันเกม โยเกิร์ตติ้ง  หยุดการพัฒนาเนื่องจากปัญหาบางประการภายในบริษัท ซึ่งประเทศเกาหลี ยุติการให้บริการเมื่อ ปี 2008 ประเทศญี่ปุ่น ยุติการให้บริการเมื่อวันที่ 14 พฤษภาคม 2010 และประเทศไทย ยุติการให้บริการในวันที่ 29 มีนาคม 2011 

 เนื้อเรื่อง 
รถบัสจากถนนทุกสายต่างมุ่งสู่โรงเรียน กิจวัตรประจำวันของนักเรียนที่นี่ก็เหมือนกับเช่นทุกๆวันคือ เรียนหนังสือ ทำการบ้าน และถ้าเสียงระฆังดัง บอกเวลาเลิกเรียนทุกครั้ง นักเรียนทุกคนก็วิ่งกรูกันไปร้านขายของทันที จู่ๆวันหนึ่ง ก็เกิดความเงียบอย่างผิดปกติขึ้นในโรงเรียน คุณครูหายไปทีละคนสองคน แต่พวกครูที่เหลืออยู่กลับไม่สงสัยอะไร มีเพียงแต่พวกนักเรียนเท่านั้น ที่รู้สึกถึงความเปลี่ยนแปลงนี้ พวกเขาแต่ละคนเฝ้าคิดถึงช่วงเวลาที่โลกสงบสุขดังเช่นที่ผ่านมา และนี่คือจุดเริ่มต้นของการผจญภัยในโลก "โยเกิร์ตติ้ง" 

 จุดเด่น 
จุดเด่นหลักของเกมนี้ คือ จุดเด่นด้านกราฟิก ที่ทำออกมาในแนวกึ่ง 3 มิติ จากภาพการ์ตูนน่ารัก แล้วนำมาประกอบเข้ากับฉากที่เป็น 3 มิติ ซึ่งทำให้ภาพที่ได้เด่นขึ้น และการเคลื่อนไหวจึงออกมาดูนุ่มนวลสมจริงสมจัง และเร้าใจ ซึ่งเทคนิคนี้ก็เคยมีการทำออกมาเป็นเกมหลายเกมกันมาก่อนแล้ว และได้ถูกปรับปรุงให้เข้ากับเกม MMORPG นาม Yogurting นี้ได้อย่างดี

จุดเด่นที่รองลงมาก็คือตัวละคร โดยตัวละครนี้ ผู้เล่นจะสามารถกำหนดความสามารถให้เป็นไปได้หลากหลายแนวทาง การสร้างตัวละครก็เริ่มจากเลือกหน้าตา ทรงผม แล้วก็ปรับค่าความสามารถให้เหมาะสมตามความถนัด โดยเริ่มแรกเมื่อเข้าเล่นเกม ตัวละครทุกตัวจะมีส่วนสูงเท่าๆ กัน แต่พอเล่นไปได้สักระยะหนึ่งก็จะเห็นถึงความเปลี่ยนแปลง ซึ่งถือเป็นจุดเด่นของเกมนั่นก็คือ ตัวละครแต่ละตัวภายใน Yogurting นี้จะมีส่วนสูงไม่เท่ากัน ซึ่งก็หมายความว่า เมื่อเราเล่นนานขึ้น มีประสบการณ์การต่อสู้หรือเลเวลมากขึ้น ตัวเราก็จะสูงตามไปด้วย ต่างจากผู้เล่นใหม่ที่เริ่มต้นก็จะตัวเล็กเป็นธรรมดา ระบบนี้ก็คล้ายกับระบบ Senior หรือรุ่นพี่รุ่นน้องนั่นเอง
# กระต่าย กระต่าย
กระต่าย กระต่าย  “กระต่าย กระต่าย กระต่ายขาว” เป็นความเชื่องมงายที่เป็นที่รู้จักกันแพร่หลาย ความเชื่อใหม่กล่าวว่าบุคคลควรจะเอ่ยคำว่า “กระต่าย กระต่าย กระต่ายขาว” หรือเพียง “กระต่าย กระต่าย กระต่าย” เป็นสิ่งแรกเมื่อตื่นขึ้นมาในวันที่หนึ่งของเดือนใหม่ ถ้าสามารถทำได้ผู้นั้นก็ประสบกับความมีโชคดีไปตลอดเดือน
# หาน เฟย์ จื่อ
หาน เฟย์ (ราว 280–233 ปีก่อนคริสตกาล) ยังเป็นที่รู้จักว่า หาน เฟย์ จื่อ  เป็นปรัชญาเมธีและรัฐบุรุษชาวจีน2018 Henrique Schneider. p.1. An Introduction to Hanfei's Political Philosophy: The Way of the Ruler. จากสำนักฝ่าเจียในยุคจั้นกั๋ว และยังเป็นผู้ปกครองรัฐหาน ถือเป็นบุคคลสำคัญที่เหมือนเสมือนสื่อแทนสำนักฝ่าเจีย สืบเนื่องจากงานประพันธ์ที่ใช้ชื่อเดียวกับตนเองว่า หาน เฟย์ จื่อ ซึ่งเน้นยำถึงการนำกลวิธีของผู้ดำรงตำแหน่งก่อนหน้ามาประยุกต์ใช้Hàn Phi Tử, Vietnamese translation by Phan Ngọc, Nhà xuất bản Văn học, HCMC 2011

ซือหม่า เชียน นักประวัติศาสตร์จีน ระบุว่า ฉินฉื่อหฺวังตี้แห่งราชวงศ์ฉินทรงทำสงครามกับรัฐหานเพื่อจะได้ตัวหาน เฟย์ แต่สุดท้ายแล้วมีผู้ทูลให้ทรงจำคุกเขาเสีย เป็นเหตุให้เขาฆ่าตัวตาย"The Biography of Han Fei Tzŭ By Ssŭ-ma Ch'ien" chapter of The Complete Works of Han Fei Tzu, translated by W.K. Liao, 1939, reprinted by Arthur Probsthain, 1959. เมื่อสิ้นรัฐฉินแล้ว สำนักฝ่าเจียก็กลายเป็นที่หยามเหยียดของราชวงศ์ฮั่นที่เข้าสืบอำนาจต่อ แต่แม้สำนักฝ่าเจียจะไม่เป็นที่ยอมรับตลอดมาในประวัติศาสตร์จีน ทฤษฎีทางการเมืองของหาน เฟย์ และของสำนักนี้ก็ยังมีอิทธิพลสูงในทุก ๆ ราชวงศ์ถัดนั้นมา

แนวคิดของหาน เฟย์ นั้น ประกอบด้วยการมุ่งเน้นกฎหมาย ซึ่งนำหลักการมาจากแนวคิดของชาง ยาง และการมุ่งเน้นกลไกการปกครอง ซึ่งนำหลักการมาจากแนวคิดของเชิน ปู้ไห่ โดยย้ำว่า ผู้ปกครองจะควบคุมรัฐได้อย่างมั่นคงก็ด้วยการศึกษาให้แตกฉานในกลวิธีของผู้ดำรงตำแหน่งก่อนหน้า ซึ่งหมายถึง การใช้กำลังอำนาจ กลวิธี และกฎหมายของเขาเหล่านั้น
# รักจากใจจร (ภาพยนตร์)
รักจากใจจร  เป็นภาพยนตร์อเมริกันแนวโรแมนติก ดราม่า สงคราม นำแสดงโดยแชนนิง เททัมและอะแมนดา ซายฟริด ออกฉายในโรงภาพยนตร์ในอเมริกาเหนือเมื่อวันที่ 5 กุมภาพันธ์ ค.ศ. 2010 ภาพยนตร์กำกับโดยลาสเซ ฮอลสตรอม ภาพยนตร์ดัดแปลงจากบทประพันธ์ของนิโคลาส สปาร์กส ในชื่อเรื่องเดียวกัน มีเรื่องราวเกี่ยวกับหญิงสาว (อะแมนดา ซายฟริด) หลังจากตกหลุมรักทหารหนุ่ม (แชนนิง เททัม) พวกเขาได้เขียนจดหมายหากันหลังจากที่เขาต้องออกไปรบ
# ฟุตบอลชิงถ้วยพระราชทานประเภท ข. ประจำปี 2552
การแข่งขันฟุตบอลถ้วยพระราชทาน ถ้วย ข ประจำปี 2552 ได้จัดการแข่งขันขึ้นระหว่างวันที่ 29 เม.ย. - 2553 มีจำนวนทีมที่เข้าร่วมการแข่งขันทั้งสิ้น 16 ทีม แบ่งการแข่งขันรอบแรกออกเป็น 4 สาย ทำการแข่งขันแบบกันหมด ทีมที่ได้อันดับหนึ่งและสองของแต่ละสาย จะได้เข้ารอบต่อไป โดยรอบแรกจะทำการแข่งขันสองสนาม ที่สนามแสนสิริ พุทธมณฑล สาย 2 และ สนามกีฬา ม.มหิดล ศาลายา

ทีมที่ได้ตำแหน่งชนะเลิศและรองชนะเลิศ จะได้เลื่อนชั้นขึ้น ลีกภูมิภาค ดิวิชั่น 2 แต่ทั้งนี้ต้องดูสภาพความพร้อมของทีม และปัจจัยต่างๆ หากยังไม่พร้อมก็ได้เล่น ฟุตบอลถ้วยพระราชทาน ถ้วย ข ต่อไป

 รายชื่อสโมสร 
 สาย 1 
 ธ.อาคารสงเคราะห์
 ระยอง
 เจ.ดับบลิว.กรุ๊ป
 พณิชยการราชดำเนินธนบุรี สาย 2 
 หน่วยบัญชาการนาวิกโยธิน
 สพล.วิทยาเขตกรุงเทพ
 กรุงเก่า
 อัสสัมชัญธนบุรี สาย 3 
 เทศบาลตำบลกุยบุรี
 ส.บางกอกกล๊าส
 เทพศิรินทร์
 กองเรือยุทธการ สาย 4 
 ม.ราชภัฏเทพสตรี ลพบุรี
 ถาวรฟาร์ม
 ม.ธนบุรี
 คริสเตียนไทย

 ผลการแข่งขันรอบแรก 
 สาย 1 
 ลำดับ  ทีม  แข่ง  ชนะ  เสมอ  แพ้  ได้  เสีย  +/-  แต้ม 1 เจ.ดับบลิว.กรุ๊ป 3  1  2  0  4  3  +1  5 2  พณิชยการราชดำเนินธนบุรี  3  1  2  0  2  1  +1  5 3  ธ.อาคารสงเคราะห์  3  1  1  1  4  3  +1  4 4 ระยอง 3  0  1  2  4  7  -3  1
 เจ.ดับบลิว.กรุ๊ป และ พณิชยการราชดำเนินธนบุรี มี 5 คะแนนเท่ากัน จึงต้องดูผลการแข่งขันที่พบกัน ซึ่งทั้งคู่ยังเสมอกัน จึงต้องจับสลากเพื่อหาทีมอันดับที่ 1 และ อันดับที่ 2 ซึ่งปรากฏว่า เจ.ดับบลิว.กรุ๊ป ได้อันดับที่ 1 ส่วน พณิชยการราชดำเนินธนบุรี ได้อันดับที่ 2

 สาย 2 
 ลำดับ  ทีม  แข่ง  ชนะ  เสมอ  แพ้  ได้  เสีย  +/-  แต้ม 1  หน่วยบัญชาการนาวิกโยธิน  3  3  0  0  4  2  +2  9 2   อัสสัมชัญธนบุรี  2  1  0  1  4  2  +2  3 3  สพล.วิทยาเขตกรุงเทพ  2  1  0  1  1  1  0  3 4  กรุงเก่า  3  0  0  3  3  7  -4  0

 สาย 3 
 ลำดับ  ทีม  แข่ง  ชนะ  เสมอ  แพ้  ได้  เสีย  +/-  แต้ม 1   กองเรือยุทธการ  3  3  0  0  9  3  +6  9 2  ส.บางกอกกล๊าส  3  2  0  1  4  3  +1  6 3  เทพศิรินทร์  3  1  0  2  3  4  -1  3 4 เทศบาลตำบลกุยบุรี  3  0  0  3  1  7  -6  0

 สาย 4 
 ลำดับ  ทีม  แข่ง  ชนะ  เสมอ  แพ้  ได้  เสีย  +/-  แต้ม 1  ม.ราชภัฏเทพสตรี ลพบุรี 3  2  1  0  8  2  +6  7 2  ม.ธนบุรี  3  2  1  0  15  4  +11  7 3  ถาวรฟาร์ม  3  1  0  2  6  4  +2  3 4  คริสเตียนไทย  3  0  0  3  3  22  -19  0
 ม.ราชภัฏเทพสตรี ลพบุรี และ ม.ธนบุรี มี 7 คะแนนเท่ากัน จึงต้องดูผลการแข่งขันที่พบกัน ซึ่งทั้งคู่ยังเสมอกัน จึงต้องจับสลากเพื่อหาทีมอันดับที่ 1 และ อันดับที่ 2 ซึ่งปรากฏว่า ม.ราชภัฏเทพสตรี ลพบุรี ได้อันดับที่ 1 ส่วน ม.ธนบุรี ได้อันดับที่ 2

 รอบสอง 

 รอบรองชนะเลิศ 

 รอบชิงชนะเลิศ 

 หน่วยบัญชาการนาวิกโยธิน และ กองเรือยุทธการ เลื่อนชั้นขึ้น  ลีกภูมิภาค ดิวิชั่น 2
แต่ทั้งนี้ทั้งนั้น ทั้งสองทีมต้องทำทีมให้พร้อมจะเป็นฟุตบอลอาชีพ เช่น มีสนามเหย้า มีพื้นสนามที่มาตรฐาน มีอัฒจันทร์ มีรั้วกั้น และต้องเป็นไปตามหลักเกณฑ์ที่ทางสมาคมฟุตบอลแห่งประเทศไทยได้วางไว้
# พรีเชียส
พรีเชียส  เป็นภาพยนตร์อเมริกันแนวดราม่า กำกับโดยลี แดเนียลส์ ผู้เขียนบทภาพยนตร์คือ เจฟฟรีย์ เอส. เฟลตเชอร์  ดัดแปลงจากบทประพันธ์ของแซปไฟร์ในปี 1996 เรื่อง Push มีเนื้อเรื่องเกี่ยวกับตัวละครใหญ่ที่แสดงโดยแกบโบเรย์ ซิดิเบ กับบทบาทนักแสดงในชื่อเดียวกับชื่อเรื่อง ร่วมแสดงโดยโม'นิก, พอลลา แพตตัน, มารายห์ แครี และเลนนี คราวิตซ์ ในบทสมทบ ภาพยนตร์ถือเป็นภาพยนตร์แจ้งเกิดของซิดิเบ

ภาพยนตร์ในช่วงที่ยังไม่มีผู้จัดจำหน่าย ฉายรอบปฐมทัศน์  ซึ่งได้รับกระแสตอบรับที่ดีจาก เทศกาลภาพยนตร์ซันแดนซ์ 2009 และเทศกาลภาพยนตร์เมืองคานส์ ในชื่อว่า Push: Based On The Novel By Sapphire ที่เทศกาลภาพยนตร์ซันแดนซ์ ได้รับรางวัลผู้ชมและได้รับรางวัลแกรนด์จูรีไพรซ์ ในสาขาดราม่ายอดเยี่ยม เช่นเดียวกับรางวัลจูรีไพรซ์พิเศษ สำหรับการแสดงสมทบของ โม'นิก หลังจากฉายที่เทศกาลภาพยนตร์ซันแดนซ์เมื่อเดือนกุมภาพันธ์ ค.ศ. 2009 ไทเลอร์ เพอร์รีประกาศว่า เขาและโอปราห์ วินฟรีย์ จะเป็นช่วยเหลือด้านการประชาสัมพันธ์ภาพยนตร์ ซึ่งออกฉายผ่านไลออนส์เกตเอนเตอร์เทนเมนต์ พรีเชียส ได้รับรางวัลพีเพิลส์ชอยซ์ จากเทศกาลภาพยนตร์นานาชาติโทรอนโต ในเดือนกันยายน จากนั้นภาพยนตร์ได้เปลี่ยนชื่อจาก Push มาเป็น Precious: Based on the Novel 'Push' by Sapphire เพื่อหลีกเลี่ยนความสับสนกับภาพยนตร์แนวแอ็กชันเรื่อง Push ที่ออกฉายปี 2009

ไลออนส์เกต ได้ให้ภาพยนตร์ออกฉายจำกัดจำนวนโรงในอเมริกาเหนือ เมื่อวันที่ 6 พฤศจิกายน ค.ศ. 2009 (ขยายรอบเมื่อ 20 พฤศจิกายน) พรีเชียส ได้รับเสียงตอบรับแง่บวกจากนักวิจารณ์ ทั้งด้านการแสดง เนื้อเรื่อง และมีเนื้อหาชมเชยเป็นส่วนใหญ่ บางคำวิจารณ์พุ่งประเด็นไปที่ความกลัวของเนื้อหาภาพยนตร์ที่ส่งสาระแง่ลบ นักวิจารณ์บางคนรู้สึกว่าภาพยนตร์ไม่ได้ดำเนินตามที่โฆษณา ในสุดสัปดาห์ของวันออกฉายจำกัดโรง ภาพยนตร์ทำรายได้ 1.8 ล้านดอลลาร์สหรัฐ ทำให้อยู่อันดับ 12 บนตารางบ็อกซ์ออฟฟิส จากข้อมูลเดือนกุมภาพันธ์ 2010 ภาพยนตร์ทำรายได้ 50.8 ล้านดอลลาร์สหรัฐ จากงบ 10 ล้านดอลลาร์สหรัฐ ภาพยนตร์ได้รับการเสนอชื่อเข้าชิงรางวัลลูกโลกทองคำและรางวัลแซกอวอร์ด 3 สาขา ได้รับการเสนอชื่อเข้าชิงรางวัลออสการ์ 6 สาขา
# รักจากใจจร
รักจากใจจร  เป็นบทประพันธ์ในปี ค.ศ. 2006 ของนักเขียนชาวอเมริกัน นิโคลัส สปากส์ มีเรื่องราวเกี่ยวกับความรักหลังจากความสูญเสีย รักจากใจจร มี 3 ส่วนที่เริ่มเมื่อชายหนุ่มอายุ 23 ปีที่ชื่อจอห์น ไทรี ทหารผ่านศึก มีฉากหลังอยู่ที่วิลมิงตัน รัฐนอร์ทแคโรไลนา และเลอนัวร์ รัฐนอร์ทแคโรไลนา ในช่วงปี 2000 ถึง 2006

บทประพันธ์เรื่องนี้ยังได้รับการดัดแปลงเป็นภาพยนตร์ในชื่อเดียวกัน รักจากใจจร กำกับโดยลาสเซ ฮอลสตรอม ออกฉายในปี 2010 สปาร์กยังมีผลงานอื่นที่ถูกสร้างเป็นภาพยนตร์มาแล้วอย่าง The Notebook, Message in a Bottle, A Walk to Remember, The Last Song และ ''Nights in Rodanthe'

สำหรับในภาษาไทย มีผู้แปล คือ จิระนันท์ พิตรปรีชารักจากใจจร
# เชอร์มี่
เชอร์มี่  เป็นตัวละครจากเกมเดอะคิงออฟไฟท์เตอร์ส ซึ่งปรากฏตัวครั้งแรกในภาค  '97 และใช้ทักษะการโจมตีแบบจับทุ่มในการแข่งขัน ทั้งนี้ สมาชิกในทีมของเชอร์มี่ ได้แก่ ยาชิโร่ นานาคาเสะ และ คริส และเชอร์มี่ยังเป็นตัวละครที่ได้รับการระบุว่ามีขนาดหน้าอกใหญ่ที่สุดในเกมด้วย ซึ่งมีขนาดหน้าอกเท่ากันกับ แองเจิ้ล

 ประวัติตามท้องเรื่อง 
ชาติกำเนิดของเชอร์มี่ นับว่าคลุมเครือ เช่นเดียวกันกับสมาชิกอีก 2 คนในทีมของเธอ (ยาชิโร่ นานาคาเสะ และ คริส) ในเนื้อเรื่องไม่มีการกล่าวถึงที่มาที่ไปของทั้ง 3 ไว้อย่างชัดเจน โดยทั้ง 3 คน ร่วมกันตั้งวงดนตรีขึ้นมา โดยใช้ชื่อวงว่า CYS (ใช้อักษรตัวแรกในชื่อของสมาชิกแต่ละคน) โดยหน้าที่ของเชอร์มี่ในวง คือ เป็นผู้เล่นเครื่องดนตรีประเภทคีย์บอร์ด

พวกเขาตั้งใจเข้าแข่งขันใน KOF เพราะ ยาชิโร่ต้องการที่จะล้างแค้น อิโอริ ยางามิ ซึ่งเป็นคู่อาฆาตในวงการดนตรีแนวอินดี้ด้วยกัน แต่การเข้าสมัครของพวกเขาไม่ผ่านการรับรอง เนื่องจากเข้าสมัครหลังจากผ่านช่วงรับสมัครไปก่อนแล้ว โดยวิธีการที่จะเข้าร่วมการแข่งขันได้ คือจะต้องล้มคู่ต่อสู้ทีมใดทีมหนึ่งนอกสังเวียนให้ได้เสียก่อน เพื่อที่จะช่วงชิงบัตรเชิญและเข้าร่วมการแข่งขัน

ทั้ง 3 ได้ตัดสินใจทำตามวิธีนั้น โดยพวกเขาสามารถโค่นทีม American Sports ได้ โดยเชอร์มี่สามารถเอาชนะ ลัคกี้ กลาวเบอร์ พร้อมกับคริสและยาชิโร่ ที่โค่นล้มคู่ต่อสู้ที่เหลืออีก 2 คนได้เช่นกัน โดยทั้ง 3 ได้เข้าร่วมการแข่งขัน KOF 97 ในชื่อทีม New Face (ทีมนักสู้หน้าใหม่)

ในระหว่างการแข่งขัน จิตสำนึกดั้งเดิมที่ถูกฝังอยู่ในส่วนลึกของวิญญาณของพวกเขาได้ตื่นขึ้นจากการหลับใหลอันยาวนาน ทั้ง 3 ได้ตระหนักถึงสถานภาพของตนเองในฐานะ 4 ราชันย์เทวะแห่งโอโรจิ พวกเขาได้สะสมพลังจากเหล่านักสู้ที่เข้าร่วมการแข่งขันครั้งนี้ ท้ายที่สุดในการต่อสู้ จิตวิญญาณด้านมืดของทั้ง 3 ได้ตื่นขึ้นอย่างเต็มตัวในฐานะราชันย์เทวะ โดยเชอร์มี่มีฉายาว่า อัสนีวิปลาส (โอโรจิเชอร์มี่) และเปลี่ยนวิธีการต่อสู้มาเป็นการควบคุมพลังสายฟ้าฟาดแทน โดยรูปแบบการต่อสู้ของเชอร์มี่จะเป็นการต่อต้านการต่อสู้ของ นิไคโด เบนนิมารุ หลังจากการต่อสู้ เชอร์มี่และยาชิโร่ได้นำเอาพลังที่ได้ถ่ายทอดสู่คริส เพื่อให้เป็นร่างทรงสำหรับการอวตารของ โอโรจิ

หลังจากจบการต่อสู้ ยาชิโร่ได้ลงมือสังหารคริสและเชอร์มี่ หลังจากนั้นเขาจึงลงมือสังหารตัวเองตายตามทั้ง 2 ไป โดยคาดหวังว่าการตายของพวกเขาจะสามารถเป็นการคืนชีพให้กับโอโรจิได้ ต้องนับว่าในการแข่งขันครั้งนี้ ทีม New Face ต้องถือว่าขาดทุนเป็นอย่างมากเลยทีเดียว เพราะเป็นการตายที่ค่อนข้างสูญเปล่าโดยสิ้นเชิง แต่ทว่าทั้ง 3 ก็กลับคืนชีพขึ้นมาได้อีกครั้งหนึ่งเพราะอำนาจอมตะจากเลือดของโอโรจิที่ไหลเวียนอยู่ในร่างกาย พวกเขากลับมาใช้ชีวิตอย่างคนปกติอีกครั้ง แต่เลือดของโอโรจิที่ไหลเวียนอยู่ในตัวก็พร้อมที่จะตื่นขึ้นทุกเมื่อ หากพวกเขาเผลอปล่อยใจให้ตกเป็นทาสของกิเลส

 ข้อมูลจำเพาะ 
 ชื่อ : เชอร์มี่ (Shermie)
 สัญชาติ : 
 เกิดวันที่ : 13 กุมภาพันธ์
 ส่วนสูง : 173 ซม.
 น้ำหนัก : 68 กก.
 สัดส่วน : อก 92 ซม. เอว 63 ซม. สะโพก 87 ซม.
 กรุ๊ปเลือด : B
 งานอดิเรก : ตั้งวงดนตรี, ชมภาพยนตร์ฝรั่งเศส และเลี้ยงหนูแฮมสเตอร์
 แนวดนตรี : ร็อค
 สิ่งที่ชอบ : คอมพิวเตอร์ส่วนบุคคล, หนูแฮมสเตอร์
 อาหารที่ชอบ : เนื้อปลา, นัตโตมากิ และมักทานมื้อพิเศษในยามเช้าเป็นข้าวหน้าเนื้อ
 กีฬาที่ถนัด : สเก็ตลีลา
 สิ่งที่เกลียด : ผักคึ่นช่าย, กีฬาเบสบอลมัธยมปลาย
# ประเทศแอลจีเรียในโอลิมปิกฤดูร้อน 1964
นักกีฬาเพียงคนเดียวของแอลจีเรียได้เข้าร่วมการแข่งขันกีฬาโอลิมปิกฤดูร้อนเป็นครั้งแรกในปี 1964 ที่กรุงโตเกียว ประเทศญี่ปุ่น

ยิมนาสติก

รวมอุปกรณ์ บุคคลชาย

นักกีฬารายการรวมอันดับโมฮาเหม็ด ลาซารีผล17.4018.6518.2016.7018.0018.00106.95 91อันดับ9977791116072
# มีทิส
มีทิส  เป็นนางนิมฟ์ที่ดูแลซูสตั้งแต่ซูสยังเด็ก หลังจากที่พระนางเรีย ชายาของโครนัส (เทพไททัน) ได้ลักลอบนำซูสไปทิ้งไว้บนเกาะแล้วให้เหล่านิมฟ์ต่าง ๆ ช่วยกันดูแล เมื่อซูสโตขึ้น เขาก็ได้ครองรักกับมีทิส และมีทิสนี่เองคือบุคคลที่ปรุงน้ำยาสมุนไพรที่โครนัสดื่มแล้วสำรอกพี่ ๆ ของซูสออกมาจากท้อง แต่เนื่องจากหลังจากที่โครนัสพ่ายแพ้แก่ซูส เขาได้สาปแช่งก่อนจะหนีไปว่า ลูกของซูสที่เกิดจากนางมีทิสจะเป็นผู้สังหารซูส ซูสเกิดความหวาดกลัวจึงจับมีทิสกลืนลงท้อง เมื่อครบ 9 เดือน ซูสก็ปวดเศียรเป็นอย่างมาก ทันใดนั้นเทพีอะธีนาก็กำเนิดขึ้นโดยการแหกเศียรของซูสออกมา (บางตำนานว่าฮิฟีสตัส เทพแห่งการช่าง เป็นผู้ใช้อาวุธจามเศียรซูส อะทีนาจึงได้ออกมา)
# ประเทศแอลจีเรียในโอลิมปิกฤดูร้อน 1968
ประเทศแอลจีเรียเข้าร่วมการแข่งขันโอลิมปิกฤดูร้อน 1968 ณ เมืองเม็กซิโกซิตี้ ประเทศเม็กซิโก

มวยสากลสมัครเล่น

นักกีฬารายการ/รุ่นรอบที่ 1รอบที่ 2รอบที่ 3รอบที่ 4ชิงชนะเลิศ/คู่แข่งผลคู่แข่งผลคู่แข่งผลคู่แข่งผลคู่แข่งผลอันดับอาลี เมบาร์กีเฟเธอร์เวทแพ้ 1-4ไม่ได้ผ่านเข้ารอบ17ราบาห์ ลาไบโอดเวลเตอร์เวทแพ้ 1-4 ไม่ได้ผ่านเข้ารอบ32

ยิมนาสติก

ชาย

นักกีฬารายการรวมอันดับลารบี ลาจารีผล17.3017.4516.7517.9514.2513.6597.35105อันดับ839910271110108
# หน่วยระห่ำ ปลดล็อกระเบิดโลก
หน่วยระห่ำ ปลดล็อกระเบิดโลก  เป็นภาพยนตร์แนวสงคราม-ดราม่า กำกับโดยแคทริน บิเกโลว์ ออกฉายในอเมริกาวันที่ 26 มิถุนายน พ.ศ. 2552 เนื้อเรื่องกล่าวถึงหน่วยกู้ระเบิดในสงครามอิรักซึ่งทำหน้าที่กู้ระเบิดตามจุดที่ต้องสงสัยต่างๆ นำโดยจ่าสิบเอกวิลเลี่ยม เจมส์ หัวหน้าทีมคนใหม่มีหน้าที่ถอดชนวนระเบิด มีนิสัยเลือดร้อนและไม่ฟังใครมักปฏิบัติภารกิจตามใจตนเอง ซึ่งงานกู้ระเบิดเป็นงานอันตรายจึงสร้างความหนักใจให้แก่ลูกทีมเป็นอย่างมาก ท่ามกลางไฟสงครามในอิรักเจมส์จึงยอมเปิดเผยตัวตนของเขาให้ลูกทีมได้รู้ ภาพยนตร์กล่าวถึงเวลาที่คนเราอยู่ในความตึงเครียดมักขาดสติในการแก้ปัญหาสิ่งต่างๆ

 นักแสดง 
บทบาทนักแสดง จ่าสิบโท วิลเลียม เจมส์ เจเรมี เรนเนอร์ จ่าสิบเอก เจ.ที. แซนบอร์น แอนโทนี แม็กกี้ นายทหาร โอเว่น เอลดริดจ์ ไบรอัน เจอแร็กตี จ่าสิบตรี แมทธิว ทอมป์สัน กาย เพียร์ซ พันโท จอห์น เคมบริดจ์ คริสเตียน คามาร์โก พันเอก รีด เดวิด มอร์ส หัวหน้าทีมทหารอังกฤษ เรล์ฟ ไฟนส์ คอนนี เจมส์ อีแวนเจไลน์ ลิลลี เบคแคม คริสโตเฟอร์ เซกจ์

 รางวัลที่ได้รับ 
 รางวัลออสการ์ ชนะเลิศ 6 รางวัล
 สาขาภาพยนตร์ยอดเยี่ยม
 สาขาผู้กำกับยอดเยี่ยม ทำให้แคทริน บิเกโลว์เป็นผู้กำกับหญิงคนแรกที่ได้รับรางวัลออสการ์สาขาผู้กำกับยอดเยี่ยม
 สาขาบทภาพยนตร์ยอดเยี่ยม
 สาขาลำดับภาพยอดเยี่ยม
 สาขาบันทึกเสียงยอดเยี่ยม
 สาขาลำดับเสียงยอดเยี่ยม
 อ้างอิง
# มาร์การิตา แซ็กซ์-โคบูร์ก-ก็อตธา
สมเด็จพระราชินีมาร์การิตาแห่งบัลแกเรียหรือ มาร์การิตา โกเมซ-อเชโบ ยี เซจูลา(ภาษาสเปน: Margarita Gómez-Acebo y Cejuela; ประสูติ 6 มกราคม ค.ศ. 1935 ที่ มาดริด ประเทศสเปน) เป็นพระมเหสีในพระเจ้าซาร์ซิเมออนที่ 2 แห่งบัลแกเรีย โดยทรงอภิเษกสมรสหลังจากพระเจ้าซาร์ซิเมออนทรงลี้ภัย พระองค์มีพระยศเป็นซารินามาร์การิตาหรือสมเด็จพระราชินีมาร์การิตา พระนางทรงได้รับพระยศเป็นเจ้าหญิงแห่งซัคเซิน-โคบวร์ก-โกทาและดัสเชสในซัคเซินโซนี โดยทางการสืบทอดของพระสวามี เมื่อพระสวามีของพระนางทรงดำรงเป็นนายกรัฐมนตรีแห่งบัลแกเรีย พระนางทรงเป็นที่รู้จักในชื่อมาร์การิตา ซัคเซิน-โคบวร์ก-โกทา

 พระราชประวัติ 
 ชีวิตช่วงต้น 
thumb|left|พระนางมาร์การิตาและพระเจ้าซาร์ซิเมออนที่ 2
มาร์การิตา โกเมซ-อเชโบ ยี เซจูลาเกิดวันที่ 6 มกราคม ค.ศ. 1935 เธอเป็นลูกของดอน มานูเอล โกเมซ-อเชโบ ยี โมเด็ท และ มาควิส เดอ คอร์ทินา กับดอญา มาเรีย เดอ ลาส เมอซิเดส เซจูลา ยี เฟอนันเดส บิดาและมารดาของเธอถูกประหารโดยเหล่าสาธารณรัฐสเปนที่ 2ในระยะแรกของสงครามกลางเมืองสเปน ค.ศ. 1936 มาร์การิตาเป็นญาติชั้นหนึ่งของหลุยส์ โกเมซ-อเชโบ ยี ดูคิก เดอ เอสตราดา วิสเคานท์แห่งลาตอร์ซึ่งเป็นพระสวามีในเจ้าหญิงพิลาร์ ดัสเชสแห่งบาดาจอส ปัจจุบันชาวบัลแกเรียได้นับถือเธอเป็นซาร์รีนามาร์การิตาแห่งบัลแกเรีย

 อภิเษกสมรส 
ใน ค.ศ. 1962 มาร์การิตาอภิเษกสมรสกับพระเจ้าซาร์ซิเมออนที่ 2 แห่งบัลแกเรีย ทั้ง 2 มีพระโอรสและธิดารวม 5 พระองค์ เป็นพระโอรส 4 พระองค์และพระธิดา 1 พระองค์ โดยปัจจุบันทั้ง 5 พระองค์ทรงอภิเษกสมรสกับชาวสเปนทั้งสิ้น ได้แก่

 เจ้าชายคาร์ดัม เจ้าชายแห่งทาร์โน (ค.ศ. 1962 - 7 เมษายน ค.ศ. 2015) ทรงอภิเษกสมรสกับมาเรียม เดอ อัลเจีย ยี โลเปซ มีพระโอรส 2 พระองค์
 เจ้าชายคิริล เจ้าชายแห่งพาร์ลาฟ (ประสูติ ค.ศ. 1964) ทรงอภิเษกสมรสกับมาเรีย เดล โรซาริโอ นาดาล ยี ฟัสเตอร์-ฟูอิกดอฟิลา มีพระโอรส 1 พระองค์ พระธิดา 2 พระองค์
 เจ้าชายคูบราต เจ้าชายแห่งพาไนท์ยูริชเต (ประสูติ ค.ศ. 1965) ทรงอภิเษกสมรสกับคาร์ลา มาเรีย เดล ลา โซเลแดด โรโย-วิลลาโนวา ยี เออเรสทาราซู มีพระโอรส 3 พระองค์
 เจ้าชายคอนสแตนติน-เอสเลน เจ้าชายแห่งวิดิน (ประสูติ ค.ศ. 1967) ทรงอภิเษกสมรสกับมาเรีย กราเซีย เดอ ลา ราซิลลา ยี กอร์ตาซาร์ มีพระโอรส 1 พระองค์ พระธิดา 1 พระองค์เป็นฝาแฝด
 เจ้าหญิงคาลินาแห่งบัลแกเรีย ดัชเชสแห่งแซกโซนี (ค.ศ. 1972) ทรงอภิเษกสมรสกับคิติน มูนอสมีพระโอรส 1 พระองค์

อดีตพระเจ้าซาร์และซารินาปัจจุบันประทับที่พระราชวังวรานา ใกล้โซเฟีย ซึ่งเป็นที่ที่พระเจ้าซาร์ซิเมออนประทับเมื่อยังทรงพระเยาว์ พระราชวังนี้ได้กลับคืนมาโดยสภารัฐธรรมนูญบัลแกเรีย
# ประเทศแอลจีเรียในโอลิมปิกฤดูร้อน 1972
ประเทศแอลจีเรียเข้าร่วมการแข่งขันโอลิมปิกฤดูร้อน 1972 ที่เมืองมิวนิก ประเทศเยอรมนีตะวันตก

thumb|300px|

กรีฑา

ประเภทลู่และถนน
นักกีฬารายการฮีทรอบรองฯชิงชนะเลิศผลอันดับผลอันดับผลอันดับอาซเซดีน อาซซูซี800 เมตร1:49.43 Q1:49.46ไม่ได้ผ่านเข้ารอบ1,500 เมตร3:46.47ไม่ได้ผ่านเข้ารอบโมฮาเหม็ด ซิด อาลี โจอาดี800 เมตร1:50.45ไม่ได้ผ่านเข้ารอบโมฮาเหม็ด คาเซมี1,500 เมตร3:45.28ไม่ได้ผ่านเข้ารอบบัวเลม ราหุย5,000 เมตร13:45.08ไม่ผ่านเข้ารอบชิงฯวิบาก 3,000 เมตร8:41.07ไม่ผ่านเข้ารอบชิงฯ

มวยสากลสมัครเล่น

นักกีฬารายการรอบที่ 1รอบที่ 2รอบที่ 3รอบที่ 4รอบรองฯชิงชนะเลิศ/คู่แข่งผลคู่แข่งผลคู่แข่งผลคู่แข่งผลคู่แข่งผลคู่แข่งผลอันดับลูซิฟ ฮามานีไลท์มิดเดิลเวทชนะ 5-0ชนะ TKO ยก 2แพ้ 1-4ไม่ได้ผ่านเข้ารอบ5
# ประเทศอัปเปอร์วอลตาในโอลิมปิกฤดูร้อน 1972
สาธารณรัฐอัปเปอร์วอลตา (ในชื่อ อัปเปอร์วอลตา) เข้าร่วมแข่งขันกีฬา โอลิมปิกฤดูร้อน 1972 ณ เมืองมิวนิก ประเทศเยอรมนีตะวันตก ซึ่งเป็นครั้งแรกและครั้งเดียวที่ประเทศเข้าร่วมแข่งขันกีฬาโอลิมปิก ภายใต้ชื่อนั้น อย่างไรก็ตาม นักกีฬาอัปเปอร์วอลตาคนแรกได้เข้าร่วมแข่งขันในกีฬาโอลิมปิกฤดูร้อน 1924 โดยเป็นส่วนหนึ่งของประเทศฝรั่งเศส อันเดร บิคาบา เป็นนักกีฬาคนเดียวที่เป็นตัวแทนของอัปเปอร์วอลตาในปี ค.ศ. 1972 ซึ่งเข้าร่วมแข่งขันในรายการวิ่ง 100 เมตร ชาย แต่ไม่ผ่านรอบคัดเลือก เริ่มแรกอัปเปอร์วอลตาพยายามส่งนักกีฬาเข้าร่วมโอลิมปิกฤดูร้อน 1976 แต่ยกเลิกเนื่องจากการคว่ำบาตรร่วมกับประเทศในทวีปแอฟริกาอื่น ๆ และกลับมาแข่งขันในกีฬาโอลิมปิกฤดูร้อน 1988 โดยใช้ชื่อว่า บูร์กินาฟาโซ

 กรีฑา 

อัปเปอร์วอลตามีนักกีฬาคนเดียวใ กรีฑา, อังเดร บิคาบา เข้าร่วมเพียงครั้งเดียวในกีฬาโอลิมปิก เขามีส่วนร่วมในฮีตที่หกของ วิ่ง 100 เมตร บุคคลชาย ได้อันดับที่ 5 ด้วยเวลา 10.71 นาทีและไม่ผ่านเข้าสู่รอบก่อนรองชนะเลิศ

ชาย
นักกีฬารายการฮิทก่อนรองฯรอบรองฯชิงชนะเลิศผลอันดับผลอันดับผลอันดับผลอันดับอังเดร บิคาบา100 เมตร10.715ไม่ได้ผ่านเข้ารอบ
# คริสท็อฟ วัลทซ์
คริสท็อฟ วัลทซ์ (เกิดวันที่ 4 ตุลาคม พ.ศ. 2499) เป็นนักแสดงชาวออสเตรีย เป็นที่รู้จักจากบทบาท พันเอก ฮันส์ ลันดา ในภาพยนตร์เรื่อง ยุทธการเดือดเชือดนาซี ซึ่งเขาได้รับรางวัลออสการ์ สาขานักแสดงสมทบชายยอดเยี่ยมในงานประกาศผลรางวัลออสการ์ ครั้งที่ 82 เขายังได้รับรางวัลนักแสดงสมทบจากนิวยอร์กฟิล์มคริติกเซอร์เคิล รางวัลนักวิจารณ์ภาพยนตร์สังคมบอสตันhttp://www.thebsfc.org/CurrWin.html รางวัลสมาคมนักวิจารณ์ภาพยนตร์ลอสแอนเจลิสhttp://www.thebsfc.org/CurrWin.html และรางวัลลูกโลกทองคำ รวมถึงรางวัลแซกอวอร์ด หลังจากบทบาทนี้แล้ว วัลทซ์มีผลงานเรื่อง หน้ากากแตนอาละวาด ร่วมกับเซธ โรเกน เจย์ โช และคาเมรอน ดิแอซ โดยรับบท Chudnofsky ผู้ร้ายของเรื่อง

ในวันที่ 4 ธันวาคม พ.ศ. 2557 ได้มีการเปิดเผยว่าวัลทซ์จะรับบทเป็น ฟรันทซ์ โอเบอร์เฮาเซอร์ ตัวร้ายหลักใน องค์กรลับดับพยัคฆ์ร้าย ภาพยนตร์ลำดับที่ 24 ในชุดเจมส์ บอนด์Who is the new Bond villain? Everything we know about 007's Spectre nemesis
# สตีฟ มาร์ติน
สตีเฟน เกลน "สตีฟ" มาร์ติน  เกิดเมื่อวันที่ 14 สิงหาคม ค.ศ. 1945 เป็นนักแสดง ดาราตลก นักเขียน ผู้เขียนบท โปรดิวเซอร์ภาพยนตร์ นักดนตรี และนักแต่งเพลง ชาวอเมริกัน เขาเติบโตในเมืองเล็ก ๆ ที่ชื่อ การ์เดนโกล์ฟ ในเซาท์แคลิฟอร์เนีย ที่เขาได้รับอิทธิพลในการทำงานที่ดิสนีย์แลนด์และน็อตส์เบอร์รีฟาร์ม และทำงานมายากล และแสดงตลก ที่งานเล็ก ๆ ในแถบนั้น งานในอดีตของเขาที่สร้างชื่อเสียงให้กับเขาคืองานเป็นนักเขียนให้กับ Smothers Brothers Comedy Hour และต่อมาได้รับเชิญใน Tonight Show อยู่บ่อยครั้ง

ในคริสต์ทศวรรษ 1970 มาร์ตินแสดงตลกไร้สาระเป็นประจำ ก่อนที่จะทัวร์ในระดับประเทศ ในคริสต์ทศวรรษ 1980 ได้แสดงในสแตนด์-อัปคอเมดี เขาประสบความสำเร็จในการเป็นนักแสดง นักเขียนบท นักเปียโน นักเล่นบันโจ เขายังได้รับรางวัลเอมมี รางวัลแกรมมี่และ รางวัลอเมริกันคอเมดี
# ต้นแกะแห่งทาทารี
ต้นแกะแห่งทาทารี (These are not scientific names, but predate binomial nomenclature.,) คือต้นไม้ในตำนานจากเอเชียกลางที่เชื่อกันว่ามีผลเป็นแกะ  ตัวแกะเชื่อมติดกับต้นไม้ด้วยสายสะดือและเล็มหญ้ารอบต้น เมื่อต้นไม้หายไปหมดทั้งต้นไม้และแกะก็จะตาย แต่ในความเป็นจริงแล้วต้นไม้ชนิดนี้คือว่านลูกไก่ทอง (Cibotium barometz) ซึ่งเป็นเฟิร์นชนิดหนึ่ง
# กีฬาโอลิมปิกซ้อน 1906
กีฬาโอลิมปิกซ้อน 1906  เป็นการแข่งขันกีฬาหลายประเภทในระดับนานาชาติ จัดขึ้นที่กรุงเอเธนส์ ประเทศกรีซ  ระหว่างวันที่ 22 เมษายน-2 พฤษภาคม พ.ศ. 2449 ซึ่งอยู่ในระหว่างการตัดสินใจว่าจะกำหนดให้เป็นกีฬาโอลิมปิกหรือไม่Journal of Olympic History, Volume 10, December 2001/January 2002, The 2nd International Olympic Games in Athens 1906, by Karl Lennartz  และเหรียญรางวัลที่มอบในการแข่งขันนี้ก็ไม่ได้รับการบันทึกจากคณะกรรมการโอลิมปิกสากลWhat Events are Olympic? Olympics at SportsReference.com.  Accessed 7 Sep 2008.

 ประเทศที่เข้าร่วมแข่งขัน 

 ชนิดกีฬาที่แข่งขัน 

 สรุปเหรียญการแข่งขัน 
เหรียญเหล่านี้ได้มีการมอบแต่ไม่ได้รับการยอมรับจากคณะกรรมการโอลิมปิกสากลอีกต่อไป